
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 21Er/460/2017 6617205335 20. 02. 2025 Mgr. Patrícia Priatková ECLI:SK:OSLC:2025:6617205335.2
Uznesenie Okresný súd Lučenec v exekučnej veci oprávneného: DÔVERA zdravotná poisťovňa, a.s., so sídlom Einsteinova 25, 851 01 Bratislava, IČO: 35 942 436 proti povinnému: A. B., narodený XX.XX.XXXX, trvale bytom C. XX/XX, XXX XX D. o vymoženie 388,37 Eur a trov exekúcie, vedenej súdnym exekútorom JUDr. Marcelom Kroupom, Exekútorský úrad Myjava, so sídlom Gegeľovská 662/2, 907 01 Myjava pod sp. zn. EX 11669/17, takto rozhodol: Súd exekúciu vykonávanú súdnym exekútorom JUDr. Marcelom Kroupom pod sp. zn. EX 11669/17 v časti o vymoženie sumy 366,36 Eur z a s t a v u j e . odôvodnenie: 1. Dňa 15.11.2024 doručil súdny exekútor tunajšiemu súdu návrh oprávneného na zastavenie exekúcie v časti o vymoženie 366,36 Eur zo dňa 15.11.2024 z dôvodu dodatočne a oneskorene predložených dôkazov od povinného. 2. Podľa § 243h ods. 1 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov (ďalej len „Exekučný poriadok“) ak tento zákon v § 243i až 243k neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. 3. Exekučné konanie sa začalo pred 1. aprílom 2017, preto súd postupoval podľa Exekučného poriadku v znení účinnom do 31. marca 2017 (ďalej len „Exekučný poriadok“). 4. Podľa § 57 ods.1 písm. c) Exekučného poriadku exekúciu súd zastaví, ak zastavenie exekúcie navrhol ten, kto navrhol jej vykonanie. 5. Podľa § 57 ods. 3 Exekučného poriadku ak sa exekúcie týka niektorý z dôvodov zastavenia len sčasti alebo ak sa exekúcia vykonala v širšom rozsahu, než stačí na uspokojenie oprávneného, exekúcia sa zastaví len čiastočne. 6. Oprávnený navrhol exekúciu v časti o vymoženie istiny 366,36 Eur zastaviť, preto súd, rešpektujúc dispozičné oprávnenie oprávneného, v zmysle hore uvedeného zákonného ustanovenia exekúciu v tejto časti zastavil. Poučenie: Proti tomuto uzneseniu nie je prípustné odvolanie.
Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu.

